laion/Wikipedia-Exotic huggingface dataset:
צ'יינה סאות'רן איירליינס

צ'יינה סאות'רן איירליינס (בסינית: 中国南方航空公司; באנגלית: China Southern Airlines) היא חברת התעופה הגדולה ביותר בסין. בסיסה הראשי נמצא בנמל התעופה של העיר גואנגג'ואו. החברה מפעילה טיסות למעל 200 יעדים פנימיים ובינלאומיים. החברה נוסדה בשנת 1989 מתוך CAAC איירליינס והחלה לבצע טיסות פנימיות בסין. בשנת 1996 החלה להפעיל גם טיסות בינלאומיות כשהטיסה הראשונה התבצעה בקו גואנגג'ואו-בייג'ינג-אמסטרדם. בשנת 1990 מטוס החברה נפגע במהלך התנגשות המטוסים בנמל התעופה גואנגג'ואו באי-יון. בשנת 1997 הונפקה החברה בבורסאות בניו יורק והונג קונג. בשנת 2003 קנתה החברה את חברת צ'יינה נורת'רן איירליינס. בינואר 2005, הפעילה החברה טיסה בין סין וטייוואן, לראשונה לאחר 55 שנה. באפריל 2005, צ'יינה סאות'רן והממשלה הסינית ביצעו כמה הזמנות מאירבוס ובואינג. החברה הפכה לחברה הסינית הראשונה (והיחידה) שרכשה את מטוס איירבוס A380, מטוס הנוסעים הגדול בעולם. בנוסף, צ'יינה סאות'רן, יחד עם חמש חברות מקומיות אחרות, ביצעו הזמנה ל-60 מטוסי בואינג 7E7 (ששמו שונה מאוחר יותר ל-Boeing 787 Dreamliner). בשנת 2007 הצטרפה החברה לברית חברות התעופה סקאיי טים ובאותה שנה הפכה החברה לגדולה באסיה מבחינת כמות הנוסעים. בינואר 2019 פרשה החברה מברית החברות סקאיי טים. באפריל 2013, התפרצות שפעת העופות בסין פגעה בעסקי החברה, לאחר שבאופן דומה מגפת סארס בשנת 2003 השביתה את רוב טיבות החברה במשך מספר שבועות. באוקטובר 2013, הזמינה החברה 25 מטוסי בואינג 737 MAX, כחלק מהזמנה סינית של 200 מטוסים בסך הכל. בקיץ 2019 פתחה בסיס פעילות שני בנמל התעופה הבינלאומי בייג'ינג דאשינג. מלבד לחברותה בברית חברות התעופה סקאיי טים, לחברה הסכמי שותפות קוד עם החברות הבאות: צי המטוסים של החברה נכון למאי 2020: באוקטובר 2018 התפרסם שהחברה הגישה בקשה למשרד התיירות הסיני להפעלת קו בין גואנגז'ו לתל אביב. הקו התעתד לפעול ב-2 באפריל 2019, אך הקו בוטל במרץ 2019.[דרוש מקור] מדיה וקבצים בנושא צ'יינה סאות'רן איירליינס בוויקישיתוף אתר האינטרנט הרשמי של צ'יינה סאות'רן איירליינס (בסינית ובאנגלית) צ'יינה סאות'רן איירליינס, ברשת החברתית פייסבוק צ'יינה סאות'רן איירליינס, ברשת החברתית אקס (טוויטר) צ'יינה סאות'רן איירליינס, ברשת החברתית אינסטגרם מדיה וקבצים בנושא צ'יינה סאות'רן איירליינס, באתר Airliners.net מידע עסקי על חברת צ'יינה סאות'רן איירליינס באתרים Yahoo! Finance • MarketWatch • CNN Money • Bloomberg Business (באנגלית) צ'יינה סאות'רן איירליינס, בגוגל פיננסים צ'יינה סאות'רן איירליינס, באתר Crunchbase (באנגלית) טיסה היסטורית בין סין לטייוואן לאחר 55 שנה, באתר הארץ, 29 בינואר 2005 רויטרס, ‏חברות תעופה סיניות הזמינו, באתר גלובס, 21 באפריל 2005 ליאון איצקר, בואינג תמכור 60 מטוסים מדגם 7E7 דרימליינר לשש חברות תעופה סיניות בכ-7.2 מיליארד דולר, באתר TheMarker‏, 30 בינואר 2005 Update: SkyTeam and China Southern, skyteam.com (באנגלית) סוכנויות הידיעות, התפרצות שפעת העופות בסין מפילה את מניות התעופה בעולם, באתר TheMarker‏, 5 באפריל 2013 רויטרס, סין הזמינה מבואינג 200 מטוסי 737 MAX בשווי 20.7 מיליארד דולר, באתר TheMarker‏, 25 באוקטובר 2013 בלומברג, שדה התעופה הענק בבייג'ין מוכן - ורק מחכה למטוסים ולנוסעים, באתר TheMarker‏, 1 ביולי 2019 פרטי צי המטוסים של צ'יינה סאות'רן איירליינס, באתר airfleets.net (באנגלית) דני שדה, חברת התעופה הסינית הגדולה ביותר בדרך לישראל, באתר ynet, 29 בינואר 2019
הנדריק וילם ואן לון

הנדריק וילם ואן לון (בהולנדית: Hendrik Willem van Loon;‏ 14 בינואר 1882 – 11 במרץ 1944) היה היסטוריון, מאייר, סופר ועיתונאי אמריקאי יליד הולנד. ואן לון נולד ברוטרדם, וב-1902 עבר לארצות הברית, שם למד באוניברסיטת קורנל. ב-1905 סיים את חוק לימודיו ועבד כעיתונאי. הוא סיקר את מהפכת 1905 ברוסיה ואת תחילת מלחמת העולם הראשונה בבלגיה ב-1914. לאחר מכן הפך למרצה להיסטוריה באוניברסיטת קורנל בין השנים 1915 ל-1917. בשנת 1919 קיבל אזרחות אמריקנית. ואן לון נישא ב-1906 לאלייזה אינגרסול בודוויץ', בתו של מרצה בהרווארד, וממנה נולדו לו שני בנים, הנרי בודוויץ' וג'רארד ווילם. לאחר מכן נישא שוב, ב-1920 לאלייזה קריסוול, וב-1927 למחזאית פרנסס גודריץ' איימס, אך לאחר גירושיו מאיימס שב לקריסוול (אין זה ברור אם הם נישאו בשנית) והיא שהייתה לבת זוגו עד מותו ב-1944. מ-1910 ועד מותו כתב ואן לון ספרים רבים, ואייר אותם בעצמו. הידוע מביניהם הוא "תולדות האנושות" (The Story of Mankind) ספר היסטוריה לילדים, שיצא לאור ב-1921. הספר זכה במדליית ניוברי (פרס יוקרתי לספרות ילדים) ב-1922 וצבר קהל קוראים נאמן בעשורים שלאחר מכן. מעת לעת עדכן אותו ואן לון, ולאחר מותו עודכן הספר על ידי בנו, ולאחר מכן על ידי היסטוריונים אחרים. מהדורה עברית יצאה לאור לראשונה בתרגום שמואל שניצר בשנת 1952. בשנת 1938 הוא פרסם ספר Our Battle, Being One Man's Answer to "My Battle" by Adolf Hitler . בעקבות פרסום הספר נאסר אליו לבקר בגרמניה הנאצית. בשנת 1941 הוא עזר לאילזה בינג לצאת מאירופה ולהגיע לארצות הברית. בנוסף לספר זה כתב ואן לון ספרי היסטוריה רבים המיועדים לבני הנעורים. סגנונו היה סגנון קל וקולח המדגיש את האירועים ההיסטוריים הגדולים ואת הדמויות ההיסטוריות שפעלו בהם, כמו גם את תפקיד האמנות בהיסטוריה, תוך שילוב הגיגיו ואנקדוטות מחייו האישיים. ספינות וספנים – כיצד חצו את שבעת הימים. תרגם מאנגלית: מ"ז ולפובסקי. תל אביב, הוצאת עם עובד, ספרית שחרות, תש"ג. שני כרכים. הדמוקרט המהפכני: ספר תומאס ג'פרסון.... תורגם על ידי אוריאל שלח. תל אביב, ספרית התרבות האמריקאית, 1943. שני חלקים. (ספר א: תומאס ג'פרסון מאת הנדריק ואן לון; ספר ב: מכתבי תומאס ג'פרסון בעריכת ש"ק פדובר) חיי רמברנדט ואן רין בצירוף מאתים העתקים מיצירות האמן. תרגום, בחירת התמונות ועריכתן: גבריאל טלפיר. תל אביב, הוצאת גזית, תש"י. 303 עמ'. תולדות האנושות. תרגם מאנגלית: ש' שניצר. תל אביב, הוצאת כתבים, תשי"ב. 376 עמ'. חיי אישים לואן לון: הוא תיאור ... של כמה וכמה פגישות... עם אישים היסטוריים מסוימים, החל בקונפוציוס ואפלטון וכלה בוולטיר ותומס ג'פרסון... כתוב ומצויר בידי הנדריק וילם ואן לון. עברית: י' לבנון. תל אביב, הוצאת מ' ניומן, תשי"ז. 2 חלקים. האמנויות מראשיתן ועד סוף הרנסאנס כתובות ומצוירות בידי הנריק וילם ואן לון. מאנגלית: אברהם בירמן וצבי טל. תל אביב, הוצאת גזית, תשי"ח. 506 עמ', 2 חלקים. גאוגרפיה: העולם בו אנו חיים. מאנגלית: יצחק הירשברג. תל אביב, הוצאת גזית, תשי"ח. 326 עמ'. מדיה וקבצים בנושא הנדריק וילם ואן לון בוויקישיתוף הנדריק וילם ואן לון, באתר "Find a Grave" (באנגלית) הספרים של הנדריק וילם ואן לון, באתר "סימניה" כתבי הנדריק וילם ואן לון בפרויקט גוטנברג (באנגלית) הנדריק וילם ון לון (1882-1944), דף שער בספרייה הלאומית הנדריק וילם ואן לון, במסד הנתונים הקולנועיים IMDb (באנגלית) הנדריק וילם ואן לון, במסד הנתונים הקולנועיים KinoPoisk (ברוסית)
קרלוס קלמר

קרלוס קלמר (בספרדית: Carlos Kalmar, נולד ב-26 בפברואר 1958 במונטווידאו) הוא מנצח אורוגוואי. קלמר החל ללמוד נגינה בכינור בגיל שש. בגיל 15 נרשם לאקדמיה למוזיקה של וינה, שם למד ניצוח אצל קרל אוסטרייכר. ב-1984 זכה בפרס ראשון בתחרות הניצוח על שם הנס סווארובסקי בווינה. קלמר כיהן כמנהל מוזיקלי בתזמורת הסימפונית של המבורג, בפילהרמונית של שטוטגרט וב"תיאטר אנהאלטישס" בדסאו בגרמניה. הוא היה מנצח ראשי שחל תזמורת אמני הצליל בווינה משנת 2000 עד 2003. מאז שנת 2000 קלמר מכהן כמנצח הראשי של פסטיבל המוזיקה גרנט פארק בשיקגו, פסטיבל שנתי של מופעי מוזיקה קלאסית פתוחים לקהל הרחב, המתקיים בעיר מאז שנת 1934. כמו כן הוא מנהל מוזיקלי של התזמורת הסימפונית של אורגון מאז 2003. באפריל 2008 הודיעה התזמורת על הארכת החוזה של קלמר כמנהל מוזיקלי עד עונת 2012-13. לקרלוס קלמר ולאשתו בריטה שתי בנות, סווניה וקטיה. קרלוס קלמר, באתר AllMusic (באנגלית) קרלוס קלמר, באתר MusicBrainz (באנגלית) קרלוס קלמר, באתר Discogs (באנגלית) קרלוס קלמר, באתר Songkick (באנגלית) Oregon Symphony Grant Park Music Festival, conductors biography page David Stabler (12 באפריל 2008). "Oregon Symphony conductor renews contract". The Oregonian. נבדק ב-2008-04-22. {{cite news}}: (עזרה)
אזור H II

אזור H II הוא אזור של גז ופלזמה זוהרים, לפעמים באורך של כמה מאות שנות אור, בו מתבצעת פעולת ייצור כוכבים. כוכבים צעירים, חמים וכחולים שנוצרו מהגז פולטים אור על-סגול בעוצמה חזקה ומייננים את הגז המקיף אותם. כתוצאה מכך הגז פולט קרינה באור נראה ונוצרת ממנו ערפילית פליטה. אזורי H II יכולים ליצור אלפי כוכבים בתקופה של מיליונים אחדים של שנים. בסוף, פיצוצי סופרנובה ורוחות כוכבים מהכוכבים המאסיביים ביותר בצבירי הכוכבים שנוצרו יפזרו את הגז שנמצא באזור, וישאירו צביר כוכבים, כדוגמת הפליאדות. השם אזורי H II נובע מהסימון המקובל באסטרונומיה ליוני המימן הרבים המצויים בהם. ה-H הוא סימונו של המימן, ו-II הוא סימון של יינון ראשון (I מסמן אטום נייטרלי). אזורי H II נראים למרחקים גדולים ביקום, וחקר אזורי ה-H II החוץ-גלקטיים חשוב לקביעת המרחק וההרכבה הכימית של גלקסיות אחרות. ישנם גם אזורי H I, המורכבים ממימן נייטרלי, אך אלה פחות נפוצים ופחות זוהרים. תווך בין-כוכבי אזור H I מדיה וקבצים בנושא אזור H II בוויקישיתוף אזור H II, באתר אנציקלופדיה בריטניקה (באנגלית) ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
מג'לס

הפרלמנט האיראני, המכונה "מַג'לֶס שוּרא-יֶ אֶסלָאמי" (בפרסית: مجلس شورای اسلامی; "המועצה המייעצת האסלאמית"), או "בית העם", היא הרשות המחוקקת של איראן. מאז 18 בפברואר 2000, מששונה הרכבו, חברים בו 290 במקום 270 מחוקקים. אלה נבחרים על ידי הציבור האיראני לכהונה בת ארבע שנים. המג'לס אחראי לחקיקת חוקים, לאישור אמנות בינלאומיות, לאישור התקציב ושרי הממשלה. כל מועמדי המג'לס והחקיקה הנעשית בו צריכים לזכות באישור מועצת שומרי החוקה. יושב ראש הפרלמנט החל ממאי 2020 הוא מוחמד קליבאף. סגנו הראשון הוא רזא באהונר, וכסגן שני משמש מסעוד מיר-כאזמי. מנהיג מפלגת הרוב הוא מסעוד פזשקיאן. מושבי המג'לס מחולקים לנציגי המחוזות השונים, בתוספת מושב אחד לנציג העדה הזורואסטרית, מושב אחד לנציג הקהילה היהודית, מושב אחד לנציג הנוצרים האשורים ושני נציגים של העדה הנוצרית-ארמנית. מבנה הפרלמנט האיראני הישן שימש מהקמתו ב-1906 ועד 1980, אז עבר הפרלמנט לבניין סמוך, ששימש לפני כן את הסנאט האיראני. ב-2004 עבר הפרלמנט שוב, הפעם אל בניין בסגנון מודרני בצורת פירמידה, המשמש אותו עד היום. פוליטיקה של איראן בתי מחוקקים לפי מדינה מדיה וקבצים בנושא מג'לס בוויקישיתוף אתר האינטרנט הרשמי של מג'לס (בפרסית ובאנגלית) מג'לס, ברשת החברתית אקס (טוויטר) מג'לס, ברשת החברתית אינסטגרם אתר הפרלמנט האיראני היסטוריה של הפרלמנט האיראני עד 1953 (באנגלית) ערך זה הוא קצרמר בנושא איראן ובנושא רשויות מחוקקות. אתם מוזמנים לתרום לוויקיפדיה ולהרחיב אותו.
אלגברה בוליאנית

אלגברה בוליאנית היא התחום המתמטי העוסק במבנים האלגבריים הקרויים "אלגברה בוליאנית", ובנושאים הקשורים לכך. אחד היישומים המוכרים של התחום הוא בלוגיקה בוליאנית. אלגברה בוליאנית מיושמת גם בתורת הקבוצות ואף באלקטרוניקה. אלגברה בוליאנית קרויה על-שמו של המתמטיקאי האנגלי ג'ורג' בול (1815–1864), שבשנת 1854 תיאר מערכת אלגברית לוגית במאמרו The Laws of Thought. תחום האלגברה הבוליאנית נולד בשנות ה-60 של המאה ה-19 במספר מאמרים שפרסמו ויליאם ג'בונס וצ'ארלס פאריס. ב-1890 הגדיר לראשונה ארנסט שרודר את המושגים אלגברה בוליאנית וסריג דיסטריבוטיבי במאמרו Vorlesungen. החיבור המקיף הראשון בנוגע לאלגבראות בוליאניות שנכתב באנגלית הוא Universal Algebra שנכתב ב-1898 על ידי אלפרד נורת' וייטהד. ההתייחסות לאלגבראות בוליאניות כמבנה אלגברי במובן האקסיומטי המודרני החלה ב-1904 במאמר של אדוארד ורמיל האנטינגטון. עבודות חשובות נוספות בתחום בוצעו על ידי מרשל סטון בשנות ה-30 של המאה ה-20, וכן במאמרו של גארט בירקהוף Lattice Theory משנות ה-40 של המאה ה-20. בשנות ה-60 של המאה ה-20 השתמשו פול כהן, דנה סקוט ואחרים בכלים של אלגבראות בוליאניות על מנת להוכיח תוצאות עמוקות בתחום הלוגיקה ובתורת הקבוצות האקסיומטית, בעיקר בתחום הכפייה. אלגברה בוליאנית (מבנה אלגברי) פעולה בוליאנית מדיה וקבצים בנושא אלגברה בוליאנית בוויקישיתוף אלגברה בוליאנית, באתר אנציקלופדיה בריטניקה (באנגלית) אלגברה בוליאנית, דף שער בספרייה הלאומית ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
אנליזה דיופנטית

אנליזה דיופנטית היא תחום בתורת המספרים, העוסק בשני תחומים עיקריים: חקירת משוואות דיופנטיות, שהן משוואות (בדרך כלל פולינומיות) שהפתרון המבוקש להן הוא במספרים שלמים, וקירוב דיופנטי, כלומר קירוב של מספר ממשי נתון באמצעות מספרים רציונליים. ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
יצחק לוי (פירושונים)

האם התכוונתם ל... יצחק לוי (פעיל ציוני) – פעיל ציוני, שניהל את מושבות יק"א בארץ ישראל עד המאה ה-20 ועסק ברכישת קרקעות וביישובן (1866 – 1950) יצחק לוי (לויצה) – מפקד מחוז ירושלים בצה"ל, מנהל מרכז ההסברה ומייסד המפעל לתרגומי מדע (לימים הוצאת "כתר") (1907 – 1994) יצחק לוי (מוזיקאי) – מוזיקאי, איש קול ישראל וחוקר מוזיקת לאדינו (1919 – 1977) רצח יצחק לוי – רצח שהתבצע בירושלים בפברואר 1950 (הנרצח נולד ב-1925) יצחק לוי (אתלט) – אלוף ושיאן ישראל באתלטיקה (נולד בשנת 1935) יצחק לוי – חבר הכנסת ושר מטעם המפד"ל והאיחוד הלאומי (נולד ב-1947) יצחק לוי (שוער) – כדורגלן עבר בליגה הבכירה בתפקיד השוער. (1950 – 2015) יצחק לוי (שחור) – פעיל באגודת הכדורסל של הפועל תל אביב (נולד ב-1958) יצחק לוי (רב עיר) – רב העיר נשר (נולד ב-1980) יצחק לוי (עסקן ורב) – ממייסדי ישיבת מרכז הרב, מזכיר הישיבה הראשון ורבו של כפר עברי יצחק לוי (רופא) – פרופסור לרפואת ילדים בבית החולים שניידר. לוי יצחק יצחק הלוי (פירושונים)
ריק קארי

ריצ'רד ג'ון "ריק" קארי (באנגלית: Richard John "Rick" Carey; נולד ב-13 במרץ 1963) הוא שחיין אמריקאי בעבר. אלוף אולימפי, אלוף עולם ושיאן עולם בסגנון הגב. קארי נולד במאונט קיסקו, ניו יורק. הוא החל להתאמן בגיל 12 במועדון השחייה באדג'ר, לרצ'מונט ניו יורק, תחת הדרכתו של המאמן ג'ון קולינס. תוך שנתיים בשנת 1977 הוא קבע שיא לאומי חדש, הראשון שלו. קארי נבחר לייצג את נבחרת ארצות הברית באולימפיאדת מוסקבה (1980) אך בגלל החרם האמריקאי עקב הפלישה הסובייטית לאפגניסטן נמנע ממנו להשתתף במשחקים. שנה מאוחר יותר, ב-1981, זכה קארי להיות אלוף ארצות הברית בשני משחי הגב ל-100 מטר ול-200 מטר כשקבע שיאים לאומיים חדשים תחת הדרכתו של המאמן אדי ריס מאוניברסיטת טקסס באוסטין בה למד. באליפות העולם בשחייה שנערכה בגואיאקיל, אקוודור בשנת 1982 זכה קארי בשתי מדליות זהב. במשחה ל-200 מטר גב בתוצאה של 2:00.82 דקות ובמשחה שליחים 4x100 מטר מעורב כששחה את סגנון הגב. הרביעייה האמריקאית קבעה שיא עולם חדש בתוצאה של 3:40.84 דקות. ב-100 מטר גב הוא זכה במדליית כסף בתוצאה של 56.04 אחרי המזרח גרמני דירק ריכטר ששחה זמן של 55.95 שניות. באליפות ארצות הברית בשחייה שנערכה בקלוביס, קליפורניה בתחילת אוגוסט 1983 קבע קארי לראשונה שלושה שיאי עולם חדשים במשחים ל-100 מטר גב בתוצאה של 55.38 שניות ול-200 מטר גב בתוצאה של 1:58.93 דקות. הוא שיפר את שיאיו של ג'ון נייבר מאולימפיאדת מונטריאול (1976). כבר בשלב המוקדמות הוא קבע שיא עולם חדש במשחה ל-100 מטר גב בתוצאה של 55.44 שניות. במשחקים הפאן אמריקאים שנערכו בקראקס ונצואלה בסוף אוגוסט אותה שנה הוא שיפר שוב את השיא העולמי ב-100 מטר גב בתוצאה של 55.19 שניות. הוא ניצח במשחה ל-200 מטר גב ושבר את השיא העולמי במשחה ל-4x100 מטר מעורב יחד עם סטיב לנדקוויסט, מאט גריבל וראודי גיינס כל אחד מהם היה שיאן עולם בעצמו במשחה אישי. באולימפיאדת לוס אנג'לס (1984) זכה קארי בשלוש מדליות זהב במשחי הגב ובמשחה שליחים 4x100 מטר מעורב. ב-100 מטר גב הוא קבע זמן של 55.79 שניות לפני בן ארצו דייב וילסון והקנדי מייק ווסט. ב-200 מטר גב הוא קבע זמן של 2:00.23 דקות לפני הצרפתי פרדריק דלקורט והקנדי קמרון הנינג. ב-4x100 מטר מעורב יחד עם סטיב לנדקוויסט, פאבלו מוראלס וראודי גיינס הם קבעו שיא עולם חדש בתוצאה של 3:39.30 דקות, לפני קנדה (3:43.23 דקות) ואוסטרליה (3:43.25 דקות). במשחה זה כשחיין ראשון קבע קארי שיא אולימפי חדש בתוצאה של 55.41 שניות. הוא עורר כעס מסוים בגלל שנראה לא מאושר למרות ניצחונו ב-200 מטר גב כשלא הצליח לשפר את שיאו העולמי. הוא התנצל בפומבי על התנהגותו הלא ספורטיבית. הוא המשיך לזכות בתוארי המדינה במשחי הגב עד לפרישתו בשנת 1986. קארי עובד בלונדון עבור בנק ברקליס. קארי שיפר את השיא העולמי 9 פעמים מתוכם 5 פעמים במשחים אישיים. קארי זכה בתואר שחיין השנה בעולם בשנת 1983. בשנת 1993 זכה קארי להכלל בהיכל התהילה הבינלאומי של השחייה.[1] התפתחות שיא העולם במשחה ל-100 מטר גב התפתחות שיא העולם במשחה ל-200 מטר גב ריק קארי, באתר הוועד האולימפי הבין-לאומי ריק קארי, באתר olympedia.org
קאסיני

האם התכוונתם ל... קאסיני-הויגנס – חללית שנשלחה על ידי NASA וסוכנות החלל האירופית לחקור את כוכב הלכת שבתאי וירחיו, נקראת על שם ג'ובאני דומניקו קאסיני וכריסטיאן הויגנס משפחת קאסיני - משפחת של אסטרונומים וגאוגרפים צרפתים ממוצא איטלקי ג'ובאני דומניקו קאסיני – אסטרונום איטלקי בתקופת הרנסאנס ז'אק קאסיני – אסטרונום איטלקי, בנו של ג'ובאני דומניקו סזאר-פרנסואה קאסיני דה תירי – אסטרונום וקרטוגרף צרפתי בן המאה ה-18, יוצר היטל קסיני; בנו של ז'אק קאסיני ז'אן-דומיניק קאסיני – גאוגרף, בנו של סזאר-פרנסואה ג'ובאני בטיסטה קאצ'יני – פסל ואדריכל קלאסיציסט מנייריסט איטלקי היטל קסיני-סולדנר (אנ') קאסיני (איביי) – מנוע החיפוש של אתר המסחר האלקטרוני eBay.
יום המרמיטה

יום המרמיטה (באנגלית: Groundhog Day) הוא יום חג עממי החל ב-2 בפברואר, נחוג בארצות הברית ובקנדה. לחג שורשים נוצריים שמגיעים מסיפורי עם על מזג האוויר שהגיעו מאזורים דוברי-גרמנית שם הגירית היא חיית התחזית. ככל הנראה, זו גרסה משודרגת לאמונה עממית-נוצרית על כך ששמיים בהירים בחג הקנדלמאס עשויים לבשר על חורף ממושך. החג מתמקד ביציאתה של המרמיטה (מין מכרסם) ממחילתה לאחר תרדמת החורף - על פי האמונה העממית, אם העננים בשמיים מונעים ממנה לראות את הצל של עצמה, היא אמורה לצאת סופית מהמחילה ולבשר על תחילת האביב. לחלופין, אם השמש מאירה ומאפשרת לה לראות את צילה, היא אמורה לחזור למחילה, סימן לשישה שבועות חורף נוספים. החג התחיל כמנהג של יוצאי גרמניה במדינת פנסילבניה במאות ה-18 וה-19, ומקורו במנהגים מבשרי אביב דומים שרווחו באירופה העתיקה. סרט הקולנוע "לקום אתמול בבוקר" (1993) מתרחש במהלך יום המרמיטה ומציג את אירועיו בעיר מקומית בפנסילבניה. מדיה וקבצים בנושא יום המרמיטה בוויקישיתוף ynet, בארה"ב ובקנדה מצפים בחשש ל"יום המרמיטה", באתר ynet, 1 בפברואר 2009 אי-פי, הארץ, תביעה נגד פיל, המרמיטה המבשרת את האביב, באתר הארץ, 24 במרץ 2013 יום המרמיטה, באתר אנציקלופדיה בריטניקה (באנגלית) ערך זה הוא קצרמר בנושא ארצות הברית ובנושא תרבות. אתם מוזמנים לתרום לוויקיפדיה ולהרחיב אותו.
ציטרון

ציטרון הוא שם משפחה אשכנזי שפירושו לימון או אתרוג. האם התכוונתם ל... הלנה ציטרון – ניצולת השואה מסלובקיה ישראל אבא ציטרון – רבה של פתח תקווה מחודש אב תרע"א עד לפטירתו בשנת תרפ"ז עתי ציטרון – מנהלו האמנותי של פסטיבל בת-ים הבינלאומי לתיאטרון רחוב וראש החוג לתיאטרון באוניברסיטת חיפה שמואל ליב ציטרון – סופר יהודי-לאומי שכתב בעברית וביידיש, היסטוריון של הציונות, מבקר ונואם אבסולוט ציטרון – אחד הטעמים של אבסולוט וודקה
אבנדינוס

אַבַּנְדִינוּס (Abandinus) הוא אל במיתולוגיה הקלטית, שפולחנו היה נפוץ באזור גודמנצ'סטר שבקיימברידג'שייר בבריטניה בתקופה הקלטית ובתקופה הרומית. מזבח המוקדש לאל אבנדינוס התגלה בקיימברידג'שייר. בשל העובדה שלא התגלו מזבחות נוספים ברחבי האימפריה הרומית, סבורים כי מדובר באל מקומי, וייתכן שמדובר באל של מעיין או נחל מקומי. באתר התגלתה כתובת המוקדשת לאל. הכתובת מופיעה על גבי נוצה עשויה ברונזה. אלי בריטניה הקלטית הקשר בין האל אבנדינוס והאל מאפונוס (אורכב 07.01.2020 בארכיון Wayback Machine) כתובות בריטניה הרומית
יוהנה סיגורדרדוטיר

יוהנה סיגורדרדוטיר (באיסלנדית: Jóhanna Sigurðardóttir; נולדה ב-4 באוקטובר 1942) היא פוליטיקאית איסלנדית שכיהנה כראשת ממשלת איסלנד החל מ-1 בפברואר 2009 ועד ל-23 במאי 2013. היא כיהנה כשרה לענייני חברה ורווחה בשנים 2007 - 2009, תפקיד שמילאה גם בשנים 1987 - 1994. היא כיהנה כחברת האלת'ינגי (הפרלמנט האיסלנדי) משנת 1978 ונבחרה ל-8 כהונות רצופות. היא האישה הראשונה שעמדה אי פעם בראשות ממשלת איסלנד, וגם הלסבית המוצהרת הראשונה שעמדה בראשות ממשלה כלשהי בעולם. יוהנה נולדה ברייקיאוויק ולמדה במכללה למסחר, בית ספר גבוה המופעל על ידי הלשכה למסחר באיסלנד. לאחר סיום לימודיה בשנת 1960 עבדה כדיילת אוויר. בחייה המקצועיים הייתה פעילה בארגוני עובדים, ומאוחר יותר הייתה חברה במפלגה הסוציאל-דמוקרטית. בשנת 1978 נבחרה לאלת'ינגי, הפרלמנט האיסלנדי, כנציגה של אזור רייקיאוויק. היא שימשה כסגנית יו"ר הפרלמנט בשנת 1979 ובשנים 1983 ו-1984. ב-1984 נבחרה לסגנית יושב ראש מפלגתה, תפקיד בו כיהנה עד שנת 1993. בין השנים 1987 - 1994 כיהנה יוהנה בארבע קדנציות שונות כשרה לענייני חברה ורווחה. ב-1994 לאחר שהפסידה במרוץ לראשות המפלגה, פרשה ממנה והקימה מפלגה חדשה בשם "התעוררות לאומית". שתי המפלגות התאחדו בשנת 2000 למפלגה אחת בשם: "הברית הסוציאל-דמוקרטית". הצהרתה של יוהנה לאחר שהפסידה במרוץ לראשות המפלגה ב-1994, "Minn tími mun koma!‎" ("הזמן שלי עוד יגיע"), הפכה לביטוי סמלי ורווח בשפה האיסלנדית. מ-1994 ועד 2003 הייתה יוהנה חברת פרלמנט פעילה באופוזיציה וכיהנה במספר ועדות פרלמנטריות. לאחר הבחירות לפרלמנט ב-2003, כשהיא מייצגת את אזור דרום רייקיאוויק (לאחר התפצלותן של דרום וצפון רייקיאוויק לאזורי בחירה נפרדים), נבחרה בפעם השנייה לכהונת סגנית יו"ר הפרלמנט. בבחירות 2007, כשהיא מייצגת את אזור צפון רייקיאוויק, שבה מפלגתה אל הקואליציה ויוהנה נבחרה שוב לתפקיד שרה לענייני חברה ורווחה, תפקיד שמילאה עד מינויה ב-2009 לראש ממשלה בפועל, לאחר התפטרותו של ראש הממשלה גייר הארדה והקדמת הבחירות, בשל המשבר הכלכלי באיסלנד ולאחר שבועות רבים של מחאה ציבורית על התנהלות הממשלה במשבר זה, שהתרחש על רקע המשבר הכלכלי העולמי. הארדה הודיע כי לא ימתין עד לבחירות כיוון שלקה בסרטן הגרון ועליו להיאבק במחלה. יוהנה נבחרה להחליף את הארדה הודות לפופולריות הגבוהה שלה בסקרי דעת קהל בנוגע לתפקודה בממשלה והודות לקשרים הטובים שלה עם מפלגת השמאל הירוקה. היא כיהנה כראש ממשלה בפועל עד לבחירות לפרלמנט ב-25 באפריל 2009, אז זכו הגוש הסוציאל-דמוקרטי והירוקים לרוב באלת'ינגי, ויוהנה מונתה לראשת ממשלת איסלנד. בת זוגה לחיים היא יונינה ליאוסדוטיר, סופרת ידועה באיסלנד, לה נישאה בטקס אזרחי בשנת 2002 ולהן שלושה ילדים בוגרים: שני ילדים ביולוגיים מנישואיה הקודמים של יוהנה עם בנקאי בשם טורבלדור יוהנסון, וילד שלישי שהוא בנה הביולוגי של בת זוגה. אתר האינטרנט הרשמי של יוהנה סיגורדרדוטיר יוהנה סיגורדרדוטיר, ברשת החברתית פייסבוק יוהנה סיגורדרדוטיר, באתר אנציקלופדיה בריטניקה (באנגלית) נישואים חד-מיניים באיסלנד: גם רה"מ התחתנה, באתר ynet, 28 ביוני 2010
שיווי משקל קליני

שיווי משקל קליני (באנגלית: clinical equipoise), הוא מושג מתחום האתיקה הרפואית המשמש בסיס להצדקה האתית של השימוש בטיפולים שונים במסגרת מחקר רפואי קליני. המושג נטבע לראשונה על ידי בנימין פרידמן בשנת 1987. מכיוון שבניסוי קליני הקבוצות השונות אינן מקבלות את אותו הטיפול, בעיות אתיות עלולות להתעורר כאשר נראה שאחד הטיפולים מוצלח יותר מהשאר. שיווי משקל קליני פירושו כי קיים ספק אמיתי בנוגע לשאלה איזה טיפול טוב יותר. לחוקר, בדרך כלל, יש השערה אודות טיב הטיפול הנחקר, אך מכיוון שאין הוכחה לכך, שיווי המשקל הקליני נשמר. ברגע שמצטברת כמות מספקת של הוכחות, המחקר בדרך כלל נפסק מאחר שהשווי המשקל הקליני הופר. שיווי משקל קליני מבטיח שהנבדקים אינם נחשפים לסיכונים מיותרים ושכל טיפול הניתן במסגרת המחקר הוא מוצדק מבחינה אתית. הוא משחק תפקיד מרכזי באישור ועדות אתיקה למחקרים קליניים, המוודאות כי המחקרים עומדים בסטנדרטים אתיים גבוהים. בנוסף, המושג מסייע בהגנה על זכויות המטופלים והבטחת קבלת החלטות מבוססות ראיות לאורך כל שלבי המחקר. Freedman, B. (1987) 'Equipoise and the ethics of clinical research'. The New England Journal of Medicine, 317, (3):141-145. ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
רוזמרטה

רוזמרטה (Rosmerta - מפרוטו קלטית: "הטובה" או "הגדולה" או "המספקת") היא אלת הפריון והשפע במיתולוגיה הקלטית. פולחנה היה נפוץ בגאליה (צרפת ודרום גרמניה של ימינו). בגאליה, בעקבות המפגש עם תרבות האימפריה הרומית, נחשבה האלה לזוגתו של מרקוריוס מהמיתולוגיה הרומית. בתבליט שהתגלה באוטן מתוארת האלה כאישה ישיבה, המחזיקה קרן שפע בשמאלה, ובימינה יושב בן זוגה - מרקוריוס האוחז בידו פאטרה(אנ'), צלחת נסך. תגליף שהתגלה באייזנברג מציג תיאור דומה של האלה ובן זוגה, אולם בתגליף זה אוחזת האלה בימינה ארנק ומשמאלה פאטרה. בזוג פסלים שהתגלה בפריז (האחד של מרקוריוס והשני של רוזמרטה) אוחזת האלה בידה האחת קרן שפע ובידה השנייה סל של פירות. קרן השפע, סל הפירות, הארנק והפאטרה מסמלים שפע והצלחה כלכלית. בפסל האלה שהתגלה בפין ד'אננסי (Fins d'Annency), אין האלה מלווה בבן זוגה. בפסל זה אוחזת האלה היישובה בידה האחת ארנק. כנפי האל מרקוריוס מחוברות לראשה של האלה (ומסמלות את בן זוגה). 27 כתובות המוקדשות לאלה התגלו ברחבי צרפת, גרמניה ולוקסמבורג של ימינו (אזורי הפרובינקיות גאליה בלגיקה וגרמניה סופריור). באנגליה נחשבה רוזמרטה לאלת המים ופולחנה התקיים בסמוך למעיינות חמים. Justine Davis Randers-Pehrson, Barbarians and Romans: The Birth Struggle of Europe, A.D. 400-700, Taylor & Francis, 1983. מדיה וקבצים בנושא רוזמרטה בוויקישיתוף תיאור ממצאים ארכאולוגיים שהתגלו הקשורים לפולחן האלה אלים קלטיים
מוגונס

מוגונס (Mogons או Moguns -בקלטית: "עצום" או "גדול") הוא אל מלחמה מהמיתולוגיה הקלטית שפולחנו היה נפוץ בבריטניה בתקופה הרומית ובגאליה (צרפת של ימינו). ממצאים ארכאולוגיים שהתגלו כוללים מזבחות שהוקדשו לאל על ידי חיילים רומיים, אולם מדובר באל קלטי ולא באל מהמיתולוגיה הרומית. ככל הנראה מקור בפולחנו מאזור גרמניה. מרכזי פולחן רבים התגלו ברחבי בריטניה, בין היתר באזור ריזינגהאם, הי רוצ'סטר, וצ'סטרהולם. ייתכן כי שמה של העיר מיינץ שמקורו בשם הרומאי של המוצב שהיה במקום - קסטה מוגונטיאקום מקורה למעשה בשם האל, אשר היוותה אתר פולחני למוגנוס. בשל המספר הרב של האנדרטאות שהתגלו בקאמבריה, סבורים החוקרים כי מוגנוס היה אל ההרים (ומכאן ההצעה לפרשנות שמו "הגבוה"). חוקרים אחרים מתנגדים לתאוריה זו מאחר שפולחנו היה נפוץ גם ביורקשייר הנמוכה יותר. תיאור האל באתר celtnet כתובות המוקדשות לאל: כתובות שהתגלו לאל מונגוס באתר ורדה (מחנה רומי בקאמבריה של ימינו) כתובות שהתגלו באתר קסטרה אקספלוראטורום כתובות שהתגלו באתר האביטאנקום כתובות שהתגלו באתר ברמניום כתובות שהתגלו באתר וינדולאנדה
ורביה

ורביה (Verbeia) הייתה אלה מהמיתולוגיה הקלטית שפולחנה היה מקובל בבריטניה בתקופה הרומית. מזבח המוקדש לאלה התגלה באילקליי, וככל הנראה היא הייתה האלה של הנהר ורפה. ככל הנראה, המקדש שהתגלה שימש את חיילי המצודה הרומית שניצבה באתר במהלך המאה השנייה. בפסל האלה שנתגלה היא מתוארת כאישה ולה ראש הגדול באופן יחסי לגופה. היא לבושה גלימה ארוכה ואוחזת בכל יד נחש. פסל אלה דומה התגלה ב-Mavilly-Mandelot שבצרפת, וייתכן שמדובר בפולחן אותה אלה. Dictionary of Celtic Myth and Legend, Miranda J. Green, Thames and Hudson Ltd, 1997 תיאור מזבח ורבייה שהתגלה באילקליי תיאור הכתובת המוקדשת לאלה באתר roman-britain ורבייה באתר knol של גוגל האלה בוורפדייל - מאמר הדן בממצאים הנוגעים לאלה ורבייה ובמשמעותם